Burns: 'Suradnja sa Slovenijom bila je ključna za završetak hrvatskih pristupnih pregovora s EU'
Visoki dužnosnik američke diplomacije izjavio je na Croatia Summitu u Dubrovniku da je suradnja Zagreba i Ljubljane 'recept za druge'
Prvog dana skupa hrvatski ministar obrane Davor Božinović sastao se sa američkim senatorom američkog podrijetla Markom Begichem s kojim je razgovarao o bilateralnoj suradnji, uključujući i suradnju oružanih snaga dviju država. U Dubrovniku je večeras otvoren dvodnevni šesti Croatia Summit koji okuplja šefove vlada i visoke dužnosnike zemalja jugoistoka Europe, predstavnike EU, SAD i Kanade, gospodarstvenike te predstavnike međunarodnih organizacija. Ovogodišnji Croatia Summit održava se pod nazivom "Novo desetljeće za jugoistočnu Europu – dovršetak tranzicije“, a na njemu se raspravlja o političkoj, sigurnosnoj i ekonomskoj situaciji u regiji, proširenju EU i oblikovanju novog gospodarskog okvira nakon svjetske financijske krize. Na skupu sudjeluje i podtajnik u američkom Državnom tajništvu, odgovoran za političke odnose, William Burns. On je u izlaganju održanom na otvorenju skupa istaknuo da je suradnja Hrvatske i Slovenije bila 'ključna za završetak hrvatskih pristupnih pregovora s EU' te da je primjer suradnje tih dviju zemalja recept za ostale države u regiji. William Burns će se na marginama summita sastati s hrvatskim predsjednikom Ivom Josipovićem, premijerkom Jadrankom Kosor i premijerima i šefovima diplomacije zemalja regije. Otvarajući skup, premijerka Jadranka Kosor - koja je ujedno i domaći, 6. Croatia Summita, istaknula je su dosegnute reformske promjene u Hrvatskoj nepovratne. Članstvo u NATO i EU bili su - istaknula je - temeljni politički ciljevi kojima smo stremili i dodala: "A danas sa sigurnošću mogu reći kako članstvo u NATO-u i okončanje pregovora i skorašnji ulazak Hrvatske u EU za nas simbolički označavaju i oproštaj s težom stranicom naše prošlosti kao i prekretnicu i spremnost na nove izazove koje članstvo u EU donosi“ Predsjednik Josipović na otvorenju je skupina naglasio da je Hrvatska danas 'normalna europska država' kojoj u rješavanju otvorenih pitanja sa susjedima više ne trebaju posrednici. "Ta normalnost, ta uobičajenost je glavni pokazatelj da smo ušli u mirnije vode. Postoji izreka da Balkan proizvodi više povijesti nego što je može konzumirati. Kroz tu povijest proizvodio je i više iznimnosti, i to na žalost ne uvijek onih koje bismo mogli nazvati izvrsnošću“ - rekao je predsjednik Josipović. Najveće pohvale na račun Hrvatske izrazio je slovenski premijer Borut Pahor, kojeg je premijerka Kosor najavila kao 'velikog prijatelja Hrvatske' s kojim je 'rušila prepreke i gradila mostove'. Premijer Pahor je istaknuo da je još početkom ove godine malo tko vjerovao da će Hrvatska uspjeti dovršiti pregovore u lipnju. To je, ustvrdio je, veliko postignuće ne samo za Hrvatsku već za čitavu regiju i EU i nadahnuće susjednim zemljama da ustraju u reformama. "Budem li na vlasti, osobno ću ohrabriti parlament da glasa za ratifikaciju hrvatskog pristupnog ugovora“ - obećao je Pahor. Potporu je Hrvatska dobila i od ostalih govornika na otvorenju summita Prvog dana skupa hrvatski ministar obrane Davor Božinović sastao se sa američkim senatorom američkog podrijetla Markom Begichem s kojim je razgovarao o bilateralnoj suradnji, uključujući i suradnju oružanih snaga dviju država. Sutra se Croatia Summit nastavlja raspravama na tri okrugla stola posvećena pitanjima gospodarstva, sigurnosti i proširenja EU.